Aarhuus Stifts-Tidende, 1809-03-08
J Kristianssands Avis læses Følgende: Undertegnede, har imodtaget en anonym Skrivelse med Underskrift: Kristian. Han erkiender den anonyme Forfatters gode Hensigt med sand Taknemmelighed. Den ommelde te Beslutning er tagen, efter flere, i det ommeldte Fag, kyndige Mænds Betænkning, og er derved det ommeldte Øiemed ei bleven tabt af Sigte. Undertegnede beder den anonyme Forfatter at være forsikret, at ethvert godt Raad er ham velkommen; men endnu mere, naar han tillige kan lære at kiende Forfatteren. Kristiania d. 1ste Jan. 1809. Christian, Prinds til Holsteen. Rosenkrantz har udsat 100 Rd. for den, der beviislig angiver nogen, som sælger Salt i Kristiania til høiere end den af Regieringskommissionen satte Priis, eller dølger Salt som han har liggende til Forhandling eller i større Forraad, end han til eget Brug kan behøve, naar han tillige beviisligen kan anvise, hvor saadan Salt beholdning er henlagt enten i Byen eller Omegnen. Man er naturligen saa begierligen efter at faae nogen Efterretning fra Nabolandet, at Avisens Udgiver venter at hans Læsere ville være nøiede ved følgende Rygter, om Tilstanden sammesteds, der ei ere ældre end fra 15 Februar, indtil det giøres ham muligt at skaffe dem offisielle eller hiemmelbare Efterretninger derfra: 1) J Gottenborg er kun faae Militaire hvoraf daglig døe endeel. 2) De Engelske i Gottenborg befrygtede Krig med Sverrig, men deres Skibe, som bestode af 2 Linieskibe, 2 Fregatter, 1 Kutterbrig og endeel Førselskibe, laae saa stærkt indefrosne, at de ei kunde ise sig ud 3) Man fortalte at Vaabenstilstanden med den russiske Armee var bleven opsagt, og at Fiendtlighederne igien skulde begynde 14 Dage efter Opsigelsen. Der herskede en almindelig Frygt for de russiske Troppers Fremtrængen. 4) Et Batterie af 10 til 12 Metal Feldtkanoner med 100 Artillerister og endeel Heste var marscheret udaf Gottenborg, men det kunde ei erfares hvor det marscherede hen. 5) En nye stærk Udskrivning var befalet i Sverrig, hvorved alt vaabendygtigt Mandskab fra 18 til 50 ja 60 Aar skulde kommanderes. Dette skal have foraarsaget stor Misfornøielse. 6) Jmellem Gottenborg, og Qvistrum saaes ingen Tropper; men ved Qvistrum og Svarteberg cantonnerer endeel med Feldtartillerie, og ved Qvistrum vare 2 Kirker tagne til Magasinhuse. 7) En engelsk Officeer, der var kommen til Gottenborg af dansk Fangenskab, skal have sagt der, at de danske Tropper vilde benytte den første Leilighed til at gaae over til Sverrig. 8) J Stokholm skal daglig døe mellem 1 og 200 Mennesker, mest Militaire. 9) Der skal være udskreven en almindelig Rigsdag i Stokholm sidst i d. M. 10) Sygdommen ere meget hæftige overalt i Sverrig, og i Stokholm skal paa een Dag 500 Munderinger være opbrændte af Frygt for Sygdommens Smitsomhed. 11) J Sverrig skal en Tønde Rug koste 20 Rdr. og en Td. Havre 12 Rdr. 12) J Egnen af Carlstad skal Mortaliteten være meget stærk. J Carlstad skal paa een Dag 70 Mand være jordede 13) Næsten hver Morgen skal der findes nogle Mand døde i Jordhytterne, og man siger, at Folkene paa hele Gaarde i Omegnen ere uddøde. 14) Kornpriserne i den Egn, af Sverrig skulle være: 24 Rdr. for en Td. Rug, 15 til 16 Rdr. for en Td. Byg, og 10 til 12 Rdr. for en Td. Havre.